Kuopion museot

Taiteiden Yö Kuopion kaupungin museoissa
2025-08-29 12:00 - 21:00 (Europe/Helsinki)
Taiteiden Yö Kuopion kaupungin museoissa – vapaa pääsy klo 12–21!
Koe kulttuurin taikaa Kuopion museossa, KUMMAssa, Kuopion korttelimuseossa ja J.V. Snellmanin kotimuseossa pidennetyn aukioloajan aikana. Ohjelmassa musiikkia, taidetta, tiedettä ja elämyksiä kaikenikäisille!
Myös J.V. Snellmanin kotimuseo on siis poikkeuksellisesti auki. Museo on yleensä avoinna vain J. V. Snellmanin päivänä, mutta Taiteiden yön kunniaksi sinne on muiden museoiden tapaan vapaa pääsy klo 12–21.
KUOPION MUSEO (Museokatu 1)
🎭 Taiteiden yön kunniaksi Minna Canth saapuu Kuopion Museoon Minnan minuutit -monologin kera. Antti Heikkisen käsikirjoittamassa Minnan minuuteissa Minna Canth antaa elämänohjeita ja viisauksia Minnan lausahduksilla höystettynä. Monologin kesto on n. 15 minuuttia. Minna Canthin roolissa Tiina Naumanen.
🎻 Viulisti Maria Nikulina esiintyy klo 18
🔬 Tiedetyöpaja klo 15–20: Miltä kasvin lehti tai paidan pinta näyttää tarkemmin katsottuna? Tule työpajaan tutkimaan itse usb-mikroskoopilla! Kuka on mäkiautomestari tulevaisuuden kulkuneuvolla? Rakenna vauhdikkain menopeli legoista ja testaa radalla! Tiedetyöpaja on maksuton ja sopii koko perheelle. Järjestäjät SnellmanEDU & LUMA-keskus.
KUMMA (Kauppakatu 35)
🎻 Viulisti Maria Nikulina esiintyy klo 16
🎨 Taiteilija Sami Korkiakoski tavattavissa taidelainaamossa klo 17–20
📸Taiteilija Ulla-Mari Lindströmin KUKANKERA Pop-up-valokuvastudio: Tule kuvattavaksi kuvattavaksi kukkien kanssa – yksin tai yhdessä ystävän kanssa KUMMAn sisäpihalle! 13-17
📽️Videotaidetta sisäpihalla (Valmed)
KUOPION KORTTELIMUSEO (Kirkkokatu 22)
⚔️ Miekkailunäytös klo 19
🎨 Taiteilija Veera Launonen tavattavissa klo 18–20
(Ohjelmamuutokset ja lisäykset ovat mahdollisia.)

Maria Nikulina
2025-08-29 16:00 - 17:00 | KUMMA, Kauppakatu 35, Kuopio, 70100
Tervetuloa nauttimaan musiikin lumosta Taiteiden Yönä! Tunnelmallisen konsertin aikana kuullaan Maria Nikulinan tarjoilemia kauniita viulun säveliä. Nikulina esiintyy Maaginen -näyttelyssä perjantaina 29.8. klo 16. Esitys kestää noin tunnin. Taiteiden Yönä KUMMAan on vapaa pääsy ja konsertti tarjoaa rauhallisen alun Taiteiden Yön vilinälle. <3 Lämpimästi tervetuloa!

Minnan minuutit Kuopion museossa
2025-08-29 16:15 - 16:30 | Kuopion museo
Taiteiden Yön kunniaksi Minna Canth saapuu Kuopion Museoon Minnan minuutit -monologin kera. Antti Heikkisen käsikirjoittamassa Minnan minuuteissa Minna Canth antaa elämänohjeita ja viisauksia Minnan lausahduksilla höystettynä. Monologin kesto on n. 15 minuuttia. Minna Canthin roolissa Tiina Naumanen.
Lämpimästi tervetuloa! Vapaa pääsy. Esitystila aulassa on esteetön.
Taiteiden Yönä museoon on vapaa pääsy, museo on avoinna klo 12-21.

Suomen sodan taistelukenttä -miekkailunäytös
2025-08-29 19:00 - 20:00 | Korttelimuseo, Kirkkokatu 22, Kuopio, 70100
Kuopiossa käytiin Suomen sodan (1808–1809) aikana useita taisteluita, joissa oli mukana sekä suomalaisia Ruotsin armeijan sotilaita että kuopiolaisia talonpoikia erilaisin improvisoiduin asein varustettuna. Millaisia aseita noissa Kuopion taisteluissa käytettiin, ja miten? Mukana on hukareita, sapeleita, pistinmusketteja, keihäitä ja jopa viljanleikkuusirppejä.
Miekkailunäytös järjestetään Kuopion korttelimuseon pihalla perjantaina 29.8. klo 19. Vapaa pääsy.
Muut miekkailunäytökset:
La 5.7. klo 14:
Robin Hoodin tarinoiden aseet
La 26.7. klo 14
Merirosvouksen kulta-aika
Savon Miekka ry:n avoimet harjoitukset Kuopion korttelimuseolla:
Su 13.7. klo 14–17
Su 3.8. klo 14–17

Suomen luonnon päivän risteily Kallaveden saaristossa
2025-08-30 10:00 - 16:00 | Kuopion matkustajasatama, Makasiininkatu 1, Kuopio, 70100, Finland
Risteilemme Etelä-Kallavedellä Kansallisen kaupunkipuiston maisemissa ja pysähdymme Luhastensalossa. Omat eväät mukaan. Ennakkoilmoittautuminen 11.8. alkaen (www.kuntapalvelut.fi/kuopio/index.php). Mukaan mahtuu 50 ensin ilmoittautunutta. Risteilystä peritään aikuisilta 10 euron maksu.

Myyttiset-näyttelyopastus
2025-08-30 14:00 - 14:45, 2025-09-14 13:00 - 13:45 | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee kesäkaudella 7.6.–30.8.2025 lipunmyynnin läheisyydestä lauantaisin ja keskiviikkoisin klo 14. Syyskuusta alkaen näyttelyn päättymiseen saakka opastus on parittomien viikkojen sunnuntaisin sekä viimeisenä näyttelyn aukiolopäivänä su 25.1. klo 13
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Opastus Maaginen -näyttelyyn
2025-08-31 14:00 - 15:00 | KUMMA, Kauppakatu 35, Kuopio, 70100
Tule mukaan kokemaan taiteen taika avoimelle opastukselle Maaginen -näyttelyyn! Ensimmäinen opastus järjestetään näyttelyn avajaisviikolla, sunnuntaina 18.5. klo 14. Tämän jälkeen opastuksia järjestetään 1.6. alkaen joka sunnuntai klo 14 näyttelyn loppuun saakka. Opastukseen voi osallistua KUMMAn pääsymaksulla 10/5 €, alle 18-vuotiaat ilmaiseksi. Museokortti käy maksuvälineeksi.
Maaginen on KUMMAn tulkinta maagisesta realismista, jossa ihme ja kumma, mittasuhteiden leikki, satu ja mystiikka kohtaavat todellisuuden. Näyttely leikittelee koolla, yllätyksellisyydellä, sekä satumaisilla tunnelmilla ja tummilla metsän maailmoilla. Näyttely tarjoaa kummallisen mahdollisuuden uppoutua ihmettelyyn, rinnakkaisiin todellisuuksiin sekä antaa mielikuvituksen virrata.

Riittävän hyvät biisit - Matti Halmetvaara ja Roope Rekonen
2025-09-03 17:00 - 18:00 | Kuopion museo
Tunnin verran laulaja-lauluntekijän omia biisejä sekä tarinoita sen takaa maustettuna parilla tärkeällä coverilla.
Konsertti on maksuton. Kuopion museon monitoimitila on esteetön. Tervetuloa!
Konsertti on osa Meidän Kuopio -festivaalia.

Myyttinen vartti
2025-09-04 15:00 - 15:30, 2025-09-25 15:00 - 15:30 | Kuopion museo
Myyttiset vartit tarjoavat lyhyehköjä ja ytimekkäitä tietoiskuja Myyttiset – metsän kätköissä -näyttelyn teemoihin liittyen. Varteilla tutustutaan esimerkiksi arkeologisiin löytöihin, geologisiin ilmiöihin, sekä kansanperinteen ja -uskon erityispiirteisiin ja ihmeellisyyksiin.
Tervetuloa kuulolle torstaisin klo 15! Vartille pääsee mukaan museon pääsylipulla.
SYKSYN VARTIT (ohjelmamuutokset ja -täydennykset mahdollisia):
4.9.2025 klo 15 Suo siellä, vetelä täällä – suoluonnon monimuotoisuus ja merkitys kansanperinteessä
25.9.2025 klo 15 Faustista Uhrijuhlaan – katsaus Myyttiset-näyttelyn teemoja sisältäviin elokuviin
2.10.2025 klo 15 Paranvoi ja sudenmaito
30.10.2025 klo 15 Maitoa maahan maahisille
20.11.2025 klo 15 Ankat Sampojahdissa (ja muita suomalaisia myyttejä populaarikulttuurissa)

JO TOTEUTUT VARTIT:
27.3.2025 klo 15 Salamaniskuja ja tulipaloja vastaan – kivikautisen esineiden käyttö taikuudessa ja lääkinnässä
Mikä kiviesine on? Ja miksi sillä katsottiin olevan parantavia ominaisuuksia? Kivikautisiin esineisiin on liitetty erilaisia uskomuksia ja tarinoita, joilla kiviesineiden synty ja olemassaolo haluttiin selittää. Kiviesineisiin liitettiin myös uskomuksia niiden parantavista ja suojaavista ominaisuuksista.
3.4.2025 klo 15 Pirunpelloista hiidenkirnuihin
Geologisen luonnonperinnön myyttisyys: millaisia syntytarinoita kansanperinteessä on keksitty eri geologisille muodostumille ja piirteille, ja mikä on totuus myyttien taustalla?
10.4.2025 klo 15 Varhaisimmat muistiin kirjoitetut loitsut Pohjois-Savosta
Itäsuomalainen loitsuperinne säilytti pitkään elinvoimansa. Sitä tallentui erilaisiin lähdeaineistoihin satojen vuosien ajan. Tule tutustumaan kaikkein vanhimpiin pohjoissavolaisiin loitsuihin!
17.4.2025 klo 15 Metsän väki
Karhun hampaat ja kynnet, metsälähteet, uhrilehdot, käärmeet… Muun muassa näitä asioita ja paikkoja on pidetty kansanperinteessä väkevinä. Mutta mitä kansanuskon väki ylipäätänsä on, mistä kaikkialta sitä löytyy, ja mihin sitä tarvitaan?
24.4.2025 klo 15 Käärmeiden käräjäkivet ja uhrikupit – kivet ja kalliot suomalaisessa kansanuskossa
Mitä mineraaleja ja kivilajeja väekkäiksi koetuista kivistä ja kallioista löytyy, ja miten ne ovat syntyneet? Ovatko uhrikuppeina käytetyt painaumat kivissä ja kallioissa syntyneet luonnollisesti vai ovatko ne ihmiskätten töitä?
8.5.2025 klo 15 Kristillisyyden varhainen vaikutus Pohjois-Savon kansanuskoon
Kansanuskoon liittyvät tiedot ja tavat siirtyivät sukupolvelta toiselle. Jokainen aika lisäsi niihin omat kerroksensa. Millaisen jäljen maailmankuvan mullistanut kristinusko jätti paikalliseen perinteeseen?
15.5.2025 klo 15 Kansanuskon kauheudet
Kuka on syypää tauteihin, kuka houkuttelee äkkinäiset järven syövereihin hukuksiin, millaista porukkaa kalmanväki oikein on? Tämänkertaisella vartilla perehdytään muutamiin kansanuskon ikävämpiin hahmoihin.
22.5.2025 klo 15 Myyttien viestit menneisyydestä
Välittyvätkö muinaiset luonnonkatastrofit meillä ja maailmalla myyttisissä tarinoissa? Onko Väinämöisen polvenhaavasta kertovassa kansanrunossa yhteys vedenpaisumusmyytteihin ja edelleen todellisiin tapahtumiin, esimerkiksi Vuoksen puhkeamiseen noin 6000 vuotta sitten?

Sieniretki Siilinjärvelle
2025-09-06 10:00 - 15:00 | Maljalahdenkadun tilausbussilaituri, Maljalahdenkatu, Kuopio, 70100, Finland
Ota sieniveitsi, kori, säänmukaiset vaatteet ja omat eväät mukaan. Ennakkoilmoittautumiset 11.8. alkaen (www.kuntapalvelut.fi/kuopio/index.php). Mukaan mahtuu 50 ensin ilmoittautunutta. Bussiretken hinta 10 € maksetaan käteisellä paikan päällä.
Retki toteutetaan yhteistyössä Savon Sieniseuran ja Suomen luonnonsuojeluliiton Siilinjärven yhdistyksen kanssa.
Lisätietoja: p. 044 718 1543

Opastus: Muuttuva luonto
2025-09-06 14:00 - 14:45 | Kuopion museo
Muuttuva luonto -näyttelyssä matkustetaan itäsuomalaisen luonnon historiaan ja nykytilaan. Matka alkaa kaukaa menneisyyden mammuttiarolta, kiertelee luonnonmetsän siimeksessä ja järvien syvänteissä ja päätyy lopulta ihmisen muokkaamaan maisemaan. Millainen mahtaa olla luontomme tulevaisuus?
Tule mukaan opastukselle tutustumaan itäsuomalaisen luonnon monivaiheiseen tarinaan!
Opastus sisältyy pääsylipun hintaan, alle 18-vuotiaat ilmaiseksi. Museokortti ja Kaikukortti käyvät. Opastus on kestoltaan noin 45 minuuttia.

ANTI: Pienten ja huomiotta jätettyjen esineiden museo
2025-09-09 - 2025-09-14 | Kuopion museo
Pienten ja huomiotta jätettyjen esineiden museo on uusi, tilapäinen museo Kuopiossa. Museon ovat suunnitelleet ja kuratoineet 115 koululaista Kuopion eri kouluista.

Museo on Kuopion tuorein ja pienin kulttuurikohde. Lapset ovat lahjoittaneet museoon esineitä, joista he itse pitävät paljon, mutta joiden he eivät usko kiinnostavan aikuisia.
Museon vitriinit eivät pelkästään pidä sisällään lasten tarinoita vaan ehkäpä myös vastaavat kysymyksiin siitä, mikä museo on ja miksi se toimii. Museot ovat eräänlaisia yhteiskunnallisia koneita, joissa esineistä tulee historiaa. Huoneita, joissa rakennamme merkityksiä arjen hohdokkuudesta ja roskasta. Taiteilijoina Andy Field, Beckie Darlington ja kuopiolaiset lapset (UK / FI).
Ti 9.9. klo 10:00-16:30
Ke 10.9. klo 10:00-19:00
To 11.9. klo 10:00-17:00
Pe 12.9. klo 10:00-17:00
La 13.9. klo 10:00-17:00
Su 14.9. klo 10:00-17:00
Teos sijaitsee Kuopion museon katukerroksessa, vapaa pääsy. Tila on esteetön.

Teos on osa Kuopio250-juhlavuoden ohjelmistoa, ja saanut juhlavuoden tuotantotukea. Yhteistyössä Kuopion museo.

Lisätiedot festivaalista ANTI – Contemporary Art Festival

OMPELUSEURAT: Neuleiden korjaus käsin & Tanssitupa
2025-09-10 14:00 - 18:30 | Kuopion museo
Luomme museolle korjausolohuoneen, jonne jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Korjauspaja avoinna klo 14-18.30 monitoimitilassa / aulassa, esitysaika pääsääntöisesti klo 17.30. Tapahtumiin on vapaa pääsy. Ohjelmamuutokset ja täydennykset mahdollisia.
Ke 10.9. Neuleiden korjaus käsin & Tanssitupa
Ke 8.10. Housujen taskut ja lahkeet & Humppaklovni
Ke 5.11. Talvivaatteiden kunnostus & muusikko Anna Voutilainen-Veijonen
Ke 3.12. Korjaa joululahjaksi & tanssitaiteilija Outi Markkula
Korjataan tämä elämä kestäväksi elämäksi.
****
Ke 10.9 klo 14-18.30
OMPELUSEURAT: Neuleiden korjaus käsin & Tanssitupa
Kuopion museon aula, vapaa pääsy
Tule korjaamaan käsin tehden – parsimaan sukat, lapaset, sormikkaat, villapaita tai -housut, korjaamaan neuleen resorit tai karanneet silmukat. Myös kankaisten vaatteiden reikiä ja kulumia voit korjata ja vahvistaa käsin ommelluilla paikoilla. Korjausaktiivit neuvovat korjaamisen alkuun. Korjauspajaan voi tulla teemasta riippumatta kysymään neuvoa kaikenlaisten korjaustöiden kanssa, mutta tällä kerralla käytössä ei ole ompelukoneita.
Pajaan saa tulla ilman ennakkoilmoittautumista oman aikataulun mukaan. Paikan päällä on korjaamiseen paikkakankaita ja lankoja. Voit tuoda käyttöön ja kiertoon myös omia materiaaleja.
Tervetuloa Tanssitupaan! Illan taidesisältönä on kansantanssin opetusta livemusiikkiin sekä vapaata tanssia. Aiempaa tanssikokemusta tai omaa paria ei tarvita. Opettamassa Outi Markkula, muusikkona Jenni Venäläinen.
Esitysaika klo 17.30. Saat myös jatkaa korjaamista kanteletta ja tanssin pelmua kuunnellen.
Tapahtumassa ja sen jälkeen pääkirjastolla on esillä pieni näyttely korjausteemaan liittyviä kirjoja. Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta.
Korjataan se, mitä pystytään. Korjataan tämä!
Korjataan tämä elämä kestäväksi elämäksi.

Korjaaminen on arjen juhlaa! Tapahtuma osa Kuopio250-ohjelmistoa ja saanut juhlavuoden tuotantotukea. Yhteistyössä Jätekukko, Kuopion museo, Kuopion kaupunginkirjasto, Elävä säätiö ja ITAK

Ohjelmamuutokset ja täydennykset mahdollisia.
OMPELUSEURAT Instagramista.

Taidetyöpaja sukupuoli- ja seksuaalivähemmistöön kuuluville / Art Workshops for Queer People
2025-09-10 17:00 - 19:00, 2025-09-24 17:00 - 19:00 | Kuopion museo
Drawing Out Loud – Taidetyöpaja sukupuoli- ja seksuaalivähemmistöön kuuluville
Koetko kuuluvasi seksuaali- ja sukupuolivähemmistöön tai pohdit näitä asioita? Tervetuloa piirtämään, tapaamaan ystäviä, lepäämään, kuuntelemaan, olemaan, unohtamaan, tyhjentämään pääsi, tekemään virheitä, nauramaan ääneen, jakamaan ajatuksia ja olemaan queer hyvässä ja luovassa seurassa! Tänä keväänä Drawing out loud -työpajassa luodaan uusia piirroksia sekä yksin että yhdessä. Tule mukaan kerran tai osallistu koko kevään ajan!
Kysymyksiä ja ilmoittautuminen mukaan: emmavilina@gmail.com
Työpajat ovat osallistujille maksuttomia. Aiempaa osaamista tai kokemusta taiteellisesta työskentelystä ei tarvita. Työpajojen ikäraja on 18 vuotta.
DRAWING OUT LOUD: Taidetyöpajat seksuaali- ja sukupuolivähemmistöille
Maksuton aikuisten ryhmä, yli 18 – vuotiaat
Keskiviikot 11.2. / 25.2 / 11.3 / 25.3 / 8.4 / 22.4. / 6.5. / 20.5. klo 16-18
Kuopion Museon oppimistilassa
Ilmoittautuminen & info: ohjaaja Emma Fält, emmavilina@gmail.com / https://emmafalt.net/
Yhteistyössä Kuopion Kaupunki ja Kuopion Museo
Ystävällisin terveisin,
Ohjaaja, Emma Fält (They / Them)
****
In English:
Drawing Out Loud
Art workshops for queer people
In the workshops aimed at adults, we explore the world by drawing and through various listening and sensing exercises. We reflect on physicality, diversity, being in different spaces and how we perceive ourselves in them. This spring, we will work on various listening exercises and think about interaction between human and non-human. Let’s start the year by going through together what kind of workshops are coming up.
The key to working is interaction and the opportunity to create a space where those who perceive themselves as queer* can express themselves and get to know each other through making, as well as search and find suitable forms of artistic expression. Come along and bring your friends!
The workshops are free of charge for the participants. Previous knowledge or experience in artistic work, neither tools are not required. The age limit for the workshops is 18 years.
DRAWING OUT LOUD: Art workshops for sexual and  gender minorities
Free adult group, +18 years old
Wednesdays 11.2. / 25.2 / 11.3 / 25.3 / 8.4 / 22.4. / 6.5. / 20.5 16-18
Kuopio MUSEUM, Pedagogical space
Sign up & info: Facilitator Emma Fält, emmavilina@gmail.com / https://emmafalt.net/
Together with Kuopio City and Kuopio Museum
Kind regards, Artist and teacher, Emma Fält (They / Them)

Tanssitupa
2025-09-10 17:30 - 18:30, 2025-09-20 11:00 - 12:30 | Kuopion museo
Tanssituvissa opetellaan kansanomaisia pari- ja ryhmätansseja sekä improvisoidaan matalalla kynnyksellä, livemusiikin tahtiin. Vetäjinä tanssitaiteilija Outi Markkula ja muusikko Jenni Venäläinen.
Kevätkauden Tanssituvat:
21.3. valssi ja sottiisi
18.4. polska
16.5. masurkka ja polkka
13.6. karjalaiset tanssit
Aiempaa kokemusta tai omaa tanssiparia ei tarvitse olla. Vapaa pääsy.

Myyttiset-näyttelyopastus lapsille
2025-09-13 10:30 | Kuopion museo
Lapsille suunnattu Myyttiset-näyttelyopastus kuljettaa oppaan johdolla pienet kulkijat halki entisaikojen metsän. Matkalla kuullaan esimerkiksi esivanhempiemme elämään kuuluneista uskomuksista, tutustutaan monenlaisiin metsän eläimiin ja olentoihin sekä ihmetellään yhdessä niihin liittyviä tarinoita.
Kierros kestää noin 30 minuuttia ja se on parittomien viikkojen lauantaisin (13.9., 27.9., 11.10., 25.10., 8.11., 22.11., 20.12., 3.1.2026, 17.1.2026 sekä näyttelyn viimeisenä viikonloppuna la 24.1.2026) klo 10.30. Lähtö lipunmyynnin läheisyydestä.
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.

Kuopion museon näyttely Myyttiset – metsän kätköissä sekä sen oheistapahtumat ovat osa Kuopio250-juhlavuotta.

Konservaattori näyttelytyössä: esimerkkejä viime vuosilta
2025-09-17 16:30 - 18:00 | Kuopion museo
Konservaattori näyttelytyössä: esimerkkejä viime vuosilta
Oletko ihmetellyt näyttelyssä, miten jokin ripustus on tehty? Kiinnostaako vilkaisu museotyön näkymättömään arkeen?
Konservaattori Elviira Heikkilä kertoo omasta ja kollegansa Anu Reijosen tekemästä näyttelyihin liittyvästä työstä Kuopion kulttuurihistoriallisessa museossa.
Ke 17.9. klo 16.30 alkaen Kuopion museon monitoimitilassa. Vapaa pääsy.

Avoin kuvapaja
2025-09-18 14:00 - 16:30, 2025-09-25 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.9. / 25.9. / 2.10. / 9.10. / SYYSTAUKO 2vkoa / 30.10. / 6.11. / 13.11. / 20.11. / 27.11. / 4.12. / 11.12. / 18.12.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Iskelmien ystävät: Kun Juice ajatteli toisin
2025-09-19 15:30 - 16:30 | Kuopion museo
Kuopion kansalaisopiston soitto- ja lauluryhmä Iskelmien ystävät on tuottanut yhdessä johtajansa Petra Lisitsin-Mantereen kanssa Juice Leskisen haastatteluihin, runoihin ja lauluihin perustuvan esityksen Juice ajatteli toisin.
Esityksessä kuullaan mm. laulut Mummon sekomehu, Kantreista paras, Suloista ja haikeaa, Juankoski here I come, sekä runot Ossoo se olla niinnii, Itsenäisyyspäivä 1939, En kaipaa.
Esitykseen on vapaa pääsy, kesto noin tunnin. Kuopion museon monitoimitila on esteetön.

Opastus: Talojen tarinoita
2025-09-20 13:00 - 14:00 | Korttelimuseo, Kirkkokatu 22, Kuopio, 70100
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).
Talojen tarinoita -opastus on osa Kuopio250-juhlavuoden ohjelmaa.
Talojen tarinoita – Puutalokaupungin jäljillä 25.4.2025-26.4.2026
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Myyttiset-luento: Hirven kansaa, Ville Mantere
2025-09-20 15:00 - 16:00 | Kuopion museo
Myyttiset – metsän kätköissä -luentosarja:
Hirven kansaa – Ihmisen ja hirven suhde kivikaudella
Luennolla sukelletaan aikaan, jolloin hirvi hallitsi metsää ja ihmisten maailmankuvaa. Hirvi oli muinaisille pohjoisille kansoille elintärkeä riistaeläin, mutta myös kunnioitettu olento, johon liitettiin monenlaisia merkityksiä. Hirven kuvaukset toistuvat runsaina kivikauden esineissä ja kalliotaiteessa, ja ne kertovat tarinaa ihmisen ja luonnon syvästä yhteydestä. Luennolla pääsemme tutustumaan, miten hirviä metsästettiin, millaisiin esineisiin niitä ikuistettiin, ja miten hirvi esitettiin kivikauden taiteessa.
Luento pohjautuu FT Ville Manteren vuonna 2023 valmistuneeseen kattavaan väitöstutkimukseen, joka valottaa ihmisen ja hirven ainutlaatuista suhdetta Pohjois-Euroopan esihistoriassa.

Luento sisältyy Kuopion museon pääsymaksuun 15/10 €, alle 18-v maksutta. Museokortti ja Kaikukortti käyvät. Samalla pääsymaksulla voi osallistua sopivasti myös Ihmisen aika -perusnäyttelyn opastukselle, joka lähtee asiakaspalvelun lähistöltä klo 14! Opastuksen kesto on noin 45 min.
Luennon sijainti on monitoimitilassa katukerroksessa. Tila on esteetön.
HUOM! Myyttiset-luentosarjan voi seurata myös etänä verkkokaupasta lunastettavalla suoralinkillä (hinta 5 €/hlö). Klikkaa verkkokauppaan tästä:
https://verkkokauppa.kuopio.fi/tuote/ville-mantere-hirven-kansaa-ihmisen-ja-hirven-suhde-kivikaudella/
****
Kaikki syyskauden Myyttiset-luennot:
La 23.8. klo 15 Sonja Hukantaival: Sammakkoarkkuja ja värttinänkehriä – Taikaesineitä ja -perinteitä Pohjois-Savosta. (Luento sisältyy museon pääsymaksuun 15/10 €, alle 18-v maksutta.)
La 20.9. klo 15 Ville Mantere: Hirven kansaa – Ihmisen ja hirven suhde kivikaudella. (Luento sisältyy museon pääsymaksuun 15/10 €, alle 18-v maksutta.)
Ke 15.10. klo 17 Anna Fält: Laulava Luento – Elias Lönnrot sekä Kalevalan laulut ja loitsut. (Vapaa pääsy.)
La 25.10. Ilona Tuomi: Vupes, käärmeiden lumooja, taikurien taikuri ja turjien turja. (Luento sisältyy museon pääsymaksuun 15/10 €, alle 18-v maksutta.)
Ke 26.11. klo 17 Siria Kohonen: Ihmisen ja luonnon voimat pohjoissavolaisessa loitsuperinteessä. (Vapaa pääsy.)
(Muutokset mahdollisia.)

Juha Valkeapää: Ollaan eläimiksi!
2025-09-20 15:00 - 16:00 | KUMMA, Kauppakatu 35, Kuopio, 70100
Ollaan eläimiksi! on Juha Valkeapään sanaton ja sanainen esitys, joka kutsuu pohtimaan, kuvittelemaan ja kokeilemaan maailmassa olemista muunlajisten eläinten perspektiivistä. Esityksessä Valkeapään ääni, keho ja liike, sekä teoksen runot, performanssiohjeet ja äänimaailmat levittäytyvät eri huoneisiin muuttaen kaikki teatterin tilat / koko museotilan esityksen näyttämöksi.
Kevyellä ja leikkisällä otteellaan Ollaan eläimiksi! kääntää katseen toisiin eläimiin ja siihen, miten kaikki elävät ja elottomat oliot ovat yhteydessä keskenään ja riippuvaisia toistensa tekemisistä. Teoksen rungon muodostavat sanaton ja sanallinen ääntely, sekä esitysohjeet, joita Valkeapää toteuttaa yhdessä yleisön kanssa. Suurin osa esityksen runoista on Eeva Kilven kokoelmasta Animalia, jonka lisäksi kuullaan tekstejä muiden muassa Anni Kytömäeltä, Sirpa Kyyröseltä, Henriikka Tavilta sekä Eva Meijerin teoksesta Animal Languages. Suomen- ja/tai englanninkielinen esitys sopii kaikenikäisille.
Käsikirjoitus, ohjaus, esitys Juha Valkeapää
Valo- ja tilasuunnittelu Jenni Pystynen
Dramaturginen apu, englanninnokset Heidi Soidinsalo
Puku Tero Nauha ja JV
Kaunokirjalliset tekstit Eeva Kilpi, Matsuo Bashõ, William Blake, Anni Kytömäki, Sirpa Kyyrönen, W. S. Merwin, Maila Pylkkönen, Henriikka Tavi, Suomen kansan vanhat runot
Muut tekstit Eva Meijer, Juha Valkeapää
Tuotanto Juha Valkeapään Ääni
Tuki Taiteen edistämiskeskus, Suomen kulttuurirahasto

Luontokirjalukupiiri
2025-09-24 17:00 - 18:00 | Zoom
Luontokirjalukupiiri kokoontuu kerran kuukaudessa keskiviikkoisin klo 17.00–18.00. Lukupiirissä tutustutaan ajankohtaisiin teoksiin ja keskustellaan niiden herättämistä ajatuksista. Kirjallisuus- tai ympäristöasiantuntemusta ei tarvita, ja mukaan voi tulla yhdelle tai useammalle kerralle. Lukupiiri toimii hyvin myös kirjavinkkauksena – keskustelun kuunteleminen on mainio tapa löytää kiinnostavaa luettavaa!

Lukupiiri järjestetään verkossa Zoom-alustalla osoitteessa https://zoom.us/j/99576520794

Ennakkoilmoittautumista ei tarvita. Lisätietoja saa osoitteesta aikuistenosasto.kirjasto@kuopio.fi
Ke 24.9.2025
Kamula, Mikko: Ikimetsien sydänmailla

Ke 22.10.2025
Adams, Richard: Ruohometsän kansa

Ke 26.11.2025
Ohtonen, Kimmo: Tunturikettu – Pohjolan naalin tarina

ALIEN – Kuopio -tanssiesitys Kuopion museossa
2025-09-24 17:00 - 19:00 | Kuopion museo
ALIEN – Kuopio on Taneli Törmän koreografioima pop-up tanssiesitys. Vuodesta 2019 lähtien teosta on luotu viidessä eri maassa yhdessä paikallisten tanssijoiden kanssa, jolloin jokainen uusi teos saa inspiraatiota sitä edeltäneistä. Tuorein versio luodaan Kuopiossa Tanssiteatteri Minimin tanssijoille, ketkä esittävät teosta ympäri Kuopiota syksyllä 2025. ALIEN – Kuopio on osa KUMMA / M_itä? Nykytaiteen biennaalia ja Kuopio250-juhlavuoden ohjelmistoa, sekä teos saanut tukea juhlavuoden rahastolta.
ALIEN – Kuopio on oodi tanssille ja uskallukselle tanssia julkisissa tiloissa. Mitä eri liikkeet – liike yksin tai yhdessä, samaan tai eri tahtii – herättää meissä yksilöinä ja ryhmänä? Kuinka ohikulkijat reagoivat julkisella paikalla tanssimiseen? Onko se todella outoa, jos tanssimme julkisella paikalla?
ALIEN – Kuopio esitystä ajavat nämä kysymykset, ja sen takia koreografia on saanut vaikutteita erilaisista yhteisöllisistä tansseista, kuten klubi tanssista ja ympyrässä tanssituista kansantansseista. Molemmissa on jotain epäspektaakkelimaista ja yhteistä: molemmat tanssit tanssitaan omaksi iloksi, eikä tanssia ole tarkoitettu esitettäväksi yleisölle. Kokea ja tehdä liike itselleen tai yhdessä muiden kanssa.
Tanssitpa itsellesi (esim klubeilla) tai olet yksi osa piiritanssia, olet osa jaettua isoa liike aaltoa – ketjua. ‘’ALIEN – Kuopio’’ on inspiroitunut tästä, on se omanlaista tai unisono liikkeettä, se haluaa vahvistaa yhteisöä ja yhteisöllistä kokemusta. Näin julkisesta tilassa tanssitusta hetkestä tulee liikkuva ja elinvoimainen taideteos – abstrakti ja rituaalinen teko ihmisille, joiden kanssa jaamme hetken ja julkisen tilan.
ALIEN konsepti kehitettiin osana Big Pulse Dance Alliancen yhteistuotantoa, jonka tuottivat liettualainen New Baltic Dance ja irlantilainen Dublin Dance Festival ja jota yhteisrahoitti Euroopan unionin Luova Eurooppa -ohjelma. Teos saa ensi-iltansa KUMMA / Mi_tä? Biennaalin avajaisissa! Avajaiskutsun voi tilata itselleen sähköpostiin uutiskirjeen kaltaisesti täältä: taidemuseo-uutiskirje.kuopio.fi.
LIPUT:
Esitykset ovat maksuttomia!
ALIEN pop-up esityksiä voi tulla seuraamaan omien aikataulujen mukaan, myös kesken esityksen. Kokonaiskesto on noin 40 minuuttia, jota saatetaan tehdä useamman kerran yhdessä esityksessä.
Kuopion museon esitys on Monitoimitilassa katukerroksessa. Tila on esteetön. Invapysäköintipaikkoja on Museokadulla.
TYÖRYHMÄ:
• Koreografia: Taneli Törmä
• Tanssijat: Virva Torkko-Muñoz, Katja Mustonen, Mimmi Herd ja Taneli Törmä (varalla)
• Äänisuunnittelija: Esa Mattila
• Tuotanto: Tanssiteatteri Minimi
• Kuvat: Petra Kuha
• Rahoittajat: Kuopio250-juhlavuosi, KUMMA / Mi_tä? Nykytaiteen biennaali
• Entinen rahoittaja: Big Pulse Dance Alliance
• Esitykset järjestetään yhteistyössä: KUMMA / Mi_tä? Nykytaiteen biennaalin, Kahvila-Ravintola Salacavalan, Original Sokos Hotelli Puijonsarven, Kuopion Museon, Kuopion korttelimuseon, Tahko – Luontofestin, Palad Showroomin, Muuruveden kirkon ja Karttulan kirjaston kanssa
KAIKKI ESITYKSET:
• Ensi-ilta 19.9.2025 klo 18.30-19.10 KUMMA / Mi_tä? Biennaalin avajaiset
• 23.9. klo 11-13 SalaCavala / Kuopion tori
• 23.9. klo 17-19 Original Sokos Hotelli Puijonsarvi
• 24.9. klo 17-19 Kuopion Museo
• 27.9. klo 11.15-12.45 Amfiteatteri (Kuopion kaupunginteatteri)
• 28.9. klo 13-15 Kuopion korttelimuseo
• 3.10. klo 17.15-18.45 Amfiteatteri (Kuopion kaupunginteatteri)
• 4.10. klo 15.15-15.55 Tahko – Luontofest
• 18.10. klo 12.30-14.30 KUMMA / Mi_tä? Nykytaiteen biennaali
• 27.10. klo 11-12.20 Palad Showroom
• 30.10. klo 18-18.40 Muuruveden kirkko
• 31.10. klo 13-15 Karttulan kirjasto
• 16.11. klo 15-17 KUMMA / Mi_tä? Nykytaiteen biennaali

Eilan tarina
2025-09-26 13:00 - 13:35 | Kuopion museo
Eilan tarina on elämänkerrallinen muistojen matka vuosien 1955–1995 välillä. Eila on elänyt elämänsä maaseudulla maatalon emäntänä ja muistoissa nousee esille useita tuolle aikakaudelle tuttuja asioita. Esitys on kunnianosoitus emännille ja heidän suurelle työlleen maaseudun sekä yhteisöjen hyväksi, isäntien työpanosta unohtamatta.
Esityksen kesto n. 35 minuuttia.
Esiintyjä: Kati Ahmaharju

pe 26.9. klo 13 Kuopion museon monitoimitila, Museokatu 1. Tapahtuma on maksuton ja esteetön.
Tapahtumat järjestää Kuopion kaupungin kansalaistoiminnan palvelut yhteistyössä Kuopion museon kanssa
